Անտոնին Բարակ

Անտոնին Բարակ (, ), չեխ պրոֆեսիոնալ ֆուտբոլիստ։ Ներկայումս հանդես է գալիս Ուդինեզեի և Չեխիայի ազգային հավաքականի կազմում։ Խաղում է կենտրոնական և հարձակվողական կիսապաշտպանի դիրքում։

Ակումբային կարիերա

Պրիբրամ 
Բարակը Պրիբրամի ակադեմիայի սան է։ Իր պրոֆեսիոնալ դեբյուտը նշեց 2013 թվականի հունիսի 1-ին՝ Սլովան Լիբերեցի դեմ խաղում։ 2014 թվականի հուլիսի 25-ին Բարակը 1 տարվա վարձավճարով միացավ Գրաֆին Վլաշիմին։ Առաջին հանդիպումը ակումբի կազմում անցկացրեց օգոստոսի 2-ին՝ Պարդուբիցեի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 11-ին՝ Ֆոտբալ Տրշինեցի դեմ խաղում։ Գրաֆին Վլաշիմի կազմում Բարակը անցկացրեց 27 հանդիպում՝ դառնալով 5 գոլի և 2 գոլային փոխանցման հեղինակ։

Սլավիա Պրահա 
2015 թվականի դեկտեմբերի 30-ին Բարակը 3․5 տարվա պայմանագիր կնքեց Սլավիա Պրահայի հետ։ Իր դեբյուտը նշեց փետրվարի 13-ին՝ փոխարինման մտնելով Զբրոյովկայի դեմ խաղում։ Իր առաջին գոլը խփեց մայիսի 8-ին՝ դուբլ ձևակերպելով Սլովացկոյի դեմ խաղում։ Առաջին հանդիպումը եվրոպական առաջնություններում անցկացրեց հուլիսի 14-ին՝ Եվրոպայի Լիգայի որակավորման 2-րդ փուլի Լեվադիայի դեմ խաղում։ Սեպտեմբերի 25-ին Բարակը 2 գոլային փոխանցում տվեց Սպարտա Պրահայի դեմ խաղում՝ 2-0 հաշվով հաղթանակ պարգևելով իր թիմին։ Հոկտեմբերի 19-ին նա դուբլ ձևակերպեց Զբրոյովկայի դեմ խաղում։ Սլավիա Պրահայի կազմում Բարակը անցկացրեց 42 հանդիպում՝ դառնալով 9 գոլի և 5 գոլային փոխանցման հեղինակ։

Ուդինեզե 
2017 թվականի փետրվարի 4-ին Բարակը 3 միլիոն եվրոյի դիմաց տեղափոխվեց Ուդինեզե, և թիմին միացավ 2016-17 մրցաշրջանից հետո։ Իր դեբյուտը Սերիա A-ում նշեց օգոստոսի 27-ին՝ փոխարինման մտնելով ՍՊԱԼ-ի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 10-ին՝ Ջենոայի դեմ խաղում։ Իր առաջին գոլը խփեց հոկտեմբերի 25-ին՝ Սասուոլոյի դեմ խաղում։ Դեկտեմբերի 10-ին Բարակը գոլի և գոլային փոխանցման հեղինակ դարձավ Բենևենտոյի դեմ խաղում՝ 2-0 հաշվով հաղթանակ պարգևելով Ուդինեզեին։ Դեկտեմբերի 23-ին նա դուբլ ձևակերպեց Վերոնայի դեմ խաղում։ Իր առաջին մրցաշրջանում Բարակը անցկացրեց 34 հանդիպում՝ դառնալով 7 գոլի և 4 գոլային փոխանցման հեղինակ։

Միջազգային կարիերա 
Բարակը ներկայացրել է Չեխիան տարբեր տարիքային երիտասարդական հավաքականներում։ 2017 թվականին նա մինչև 21 տարեկանների հավաքականի կազմում մասնակցեց Եվրոպայի առաջնությանը։ Այստեղ Բարակը խաղադաշտ դուրս եկավ միայն Գերմանիայի դեմ խաղում, իսկ Չեխիան դուրս մնաց խմբային փուլից՝ զբաղեցնելով վերջին հորիզոնականը իր խմբում։

Իր դեբյուտը Չեխիայի ազգային հավաքականում Բարակը նշեց 2016 թվականի նոյեմբերի 15-ին՝ Դանիայի դեմ ընկերական խաղում՝ այս խաղում դառնալով գոլի հեղինակ։ 2017 թվականի մարտի 26-ին նա 2 գոլի և գոլային փոխանցման հեղինակ դարձավ Սան Մարինոյի դեմ խաղում։ Նոյեմբերի 11-ին Բարակը խփեց Կատարի դեմ խաղի միակ գոլը՝ 1-0 հաշվով հաղթանակ պարգևելով Չեխիային։

Կարիերայի վիճակագրություն

Ակումբային վիճակագրություն 
2018 թվականի սեպտեմբերի 1-ի դրությամբ

Միջազգային վիճակագրություն 
2018 թվականի սեպտեմբերի 1-ի դրությամբ

Միջազգային գոլեր

Նվաճումներ

Ակումբային 

 Սլավիա Պրահա

 Չեխիայի առաջնություն․ 2016–17

Ծանոթագրություններ

Արտաքին հղումներ 

 Բարակը transfermarkt-ում
 Բարակը soccerbase.com-ում
 Բարակը WhoScored.com կայքում
 Բարակը Ուդինեզեի պաշտոնական կայքում
 Բարակը Սերիա A-ի պաշտոնական կայքում 
 Բարակը ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Չեխ ֆուտբոլիստներ
Չեխիայի հավաքականի ֆուտբոլիստներ
Պրիբրամի ֆուտբոլիստներ
Գրաֆին Վլաշիմի ֆուտբոլիստներ
Սլավիա Պրահայի ֆուտբոլիստներ
Ուդինեզեի ֆուտբոլիստներ
Իտալիայի լեգեոներ ֆուտբոլիստներ
ՈՒԵՖԱ Եվրո 2020-ի ֆուտբոլիստներ